
EXPUNERE DE MOTIVE 
PRIVIND OPORTUNITATEA PROIECTULUI DE HOTARARE  

Proiect de hotărâre  privind atribuirea în folosință gratuită cu contract de comodat până la data de 31.12.2018, a spațiului situat în imobilul din Timișoara , Piața Libertății ,nr.1 , către Ministerul Agriculturii și Dezvoltării Rurale, Agenția Domeniilor Statului pentru   Reprezentanța Teritorială  Timiș

Prin cererea cu numărul numărul CT 2018-001323/21.03.2018 ,  Agentia Domeniilor Statului Reprezentanta Teritoriala  Timis, solicită atribuirea in folosinta gratuita si incheierea unui contract de comodat pentru spatiul pe care-l ocupă in imobilul din Timișoara ,Piața  Libertății nr.1 , în vederea desfășurării activitaților specifice.
Precizăm că spatiul solicitat  este alcatuit din 2 incaperi in suprafata de 58,40 m.p si un grup sanitar de 10,60 m.p,fiind situat la etajul 1 al imobilului situat in Timisoara , Piata Libertatii , nr.1, fiind înscris în Cartea Funciară nr.416672 Timișoara , nr.top 298, în proprietatea Primariei  Municipiului Timișoara. 
	Solicitarea cu numărul CT 2018-001323/21.03.2018 a  Agentiei Domeniilor Statului Reprezentanta Teritoriala  Timiș,  a fost analizată în ședința din 10.05.2018, de către Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.386/01.08.2014, HCLMT nr.543/31.10.2014, HCLMT nr.91/01.03.2016, HCLMT nr.21/07.07.2016 și HCLMT nr.250/27.06.2017 . 
	Așa cum rezultă din extrasul  Procesului verbal al ședintei din 10.05.2018 a Comisiei de Analiză a Spațiilor cu Altă Destinație decât aceea de locuință, comisia a avizat favorabil această solicitare și a hotărât  atribuirea in folosinta gratuita cu contract de comodat  până la 31.12.2018 a spațiului situat în imobilul din Timițoara , Piata Libertății nr.1  .
	În conformitate cu prevederile art. 36 alin. (2) lit. c) şi art.124 din Legea nr. 215/2001 privind administraţia publică locală, republicată şi modificată; 
În temeiul art.45 din Legea nr. 215/2001 privind administraţia publică locală, republicată şi modificată;
Ca urmare a celor prezentate anterior și a prevederilor legale enunțate , apreciem oportuna promovarea   Proiectului de hotărâre privind  atribuirea în folosință gratuită cu contract de comodat până la data de 31.12.2018, a spațiului situat în imobilul din Timișoara , Piața Libertății ,nr.1 , către Ministerul Agriculturii și Dezvoltării Rurale, Agenția Domeniilor Statului  pentru Reprezentanța Teritorială  Timiș și apreciem ca acesta  îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

